Fjodor Smolov

pisi|Fjodor Smolov MM-il (2018)

Fjodor Mihhailovitš Smolov (vene keeles Фёдор Михайлович Смолов; sündinud 9. veebruaril 1990 Saratovis Nõukogude Liidus) on vene jalgpallur (ründaja), Venemaa teeneline meistersportlane.

Ta mängib Venemaa kõrgliiga klubis Moskva Lokomotiv. Ta alustas klubikarjääri Moskva Dinamos. 2007. aastal debüteeris Smolov 17-aastaselt Venemaa kõrgliigas. Hiljem mängis ta laenulepingu alusel Hollandi klubis Rotterdami Feyenoord, Dagestani klubis Mahhatškala Anži ja Sverdlovski oblasti klubis FK Ural (kodustaadion Jekaterinburgis).

2015. aastal sõlmis Smolov 4-aastase lepingu FK Krasnodariga, kuid 2018. aasta augustis ostis Moskva Lokomotiv Smolovi FK Krasnodarilt 9 miljoni euro eest. Smolov sõlmis Lokomotiviga nelja-aastase lepingu  aastapalgaga kolm miljonit eurot. 2020. aasta jaanuaris suundus ta hooaja lõpuni laenule Hispaania kõrgliiga klubisse Celta de Vigo.

Koondisekarjäär
Smolov on mänginud Venemaa juunioride koondises ja korduvalt (2012. aastast) Venemaa põhikoondises. 2019. juuni seisuga oli tal aastatel 2012–2019 kokku 39 koondisemängu ja löödud väravaid neis kokku 14.

Klubikarjäär
 Aasta Klubid  Mänge  Väravaid 2006–2015  Moskva Dinamo  68  3  2010–2011  Rotterdami Feyenoord  11  0  2012–2013  Mahhatškala Anži  15  0 2014  Mahhatškala Anži  11  2 2014–2015  FK Ural  22  8 2015–2018  FK Krasnodar  75  53 2018–  Moskva Lokomotiv  48  12 2020  Celta de Vigo (laenul)  14  2

Tunnustus
2016 – Venemaa kõrgliiga parima väravaküti auhind
2017 – Venemaa kõrgliiga parima väravaküti auhind
2018 – Venemaa teeneline meistersportlane (2018. aasta jalgpalli maailmameistrivõistlustel veerandfinaali pääsenud Venemaa koondise liikmena)

Viited

Välislingid

Fjodor Smolov. sport.postimees.ee
Horvaadid võitsid teise penaltiseeria järjest. sport.err.ee, 7. juuli 2018
Ksenija Sobtšaki intervjuu Fjodor Smoloviga. Youtube, 28. jaanuar 2019

Kategooria:Venemaa jalgpallurid
Kategooria:Moskva Dinamo jalgpallurid
Kategooria:Feyenoordi mängijad
Kategooria:Mahhatškala Anži mängijad
Kategooria:Moskva Lokomotivi mängijad
Kategooria:Celta de Vigo mängijad
Kategooria:La Liga mängijad
Kategooria:Sündinud 1990